හිටපු ජනාධිපති මහින්ද රාජපක්ෂ නිදහස් සන්ධානයේ අගමැති අපේක්ෂකයා කළ යුතු බවට පවසමින් රත්නපුරයේ අද (26) පැවැත්වෙන රැළියට නිදහස් පක්ෂයේ පාර්ලිමේන්තු මන්ත්‍රීවරුන් 30 කට ආසන්න සංඛ්‍යාවක් සහභාගි වන බව රත්නපුර දිස්ත්‍රික් පාර්ලිමේන්තු මන්ත්‍රී රංජිත් ද සොයිසා ප්‍රකාශ කළා.කෙසේ වෙතත් මෙම රැළියට සහභාගිවීම සඳහා හිටපු ජනාධිපතිවරයාට ආරාධනාවක් කර නොමැති බවයි හිරු ප්‍රවෘත්ති අංශය සමඟ දුරකථන සංවාදයකට එක්වෙමින් මන්ත්‍රීවරයා කියා සිටියේ.රත්නපුරය - සීවලී ක්‍රීඩාංගණයේ පැවැත්වෙන මෙම රැළියට සහභාගිවීම සඳහා බස්නාහිර පළාත් මහ ඇමති ප්‍රසන්න රණතුංග  ඕස්ට්‍රේලියාවේ සිට අද අලූයම දිවයිනට පැමිණියා.